VYHLÁŠKA
Ministerstva hospodárstva Slovenskej republiky 
z ... 20xx,
ktorou sa ustanovujú podrobnosti o informovanosti a zvyšovaní povedomia o energetickej efektívnosti
Ministerstvo hospodárstva Slovenskej republiky podľa § 45 ods. 1 písm. v) zákona č. .../2026 Z. z. o energetickej efektívnosti a o zmene a doplnení niektorých zákonov (ďalej len „zákon“) ustanovuje:
§ 1
Táto vyhláška ustanovuje podrobnosti o
a) výkone informačných povinností a informáciách zverejňovaných na webovom stránke, 
b) zvyšovaní povedomia,
c) poradenstve poskytovanom jednotnými kontaktnými miestami,
d) poradenstve poskytovanom špecializovanými jednotnými kontaktnými miestami,
e) pláne informovanosti v energetickej efektívnosti.
§ 2
Informačné povinnosti a informácie zverejňované na webovej stránke
(1) Poverená organizácia podľa § 39 zákona zabezpečuje, aby informácie v rozsahu podľa § 25 ods. 2 boli transparentné a dostupné všetkým relevantným účastníkom trhu. 
(2) Informácie podľa § 25 ods. 2 zákona, zamerané najmä na dostupné opatrenia na zlepšenie energetickej efektívnosti, finančné rámce a právne rámce, zverejňuje poverená organizácia na webovej stránke v štruktúrovanej forme zameranej osobitne na: 
a) domácnosti,
b) domácnosti postihnuté energetickou chudobou a zraniteľné domácnosti,
c) verejné subjekty,
d) mikro, malé a stredné podniky.

§ 3 
Zvyšovanie povedomia o energetickej efektívnosti
Poverená organizácia zvyšuje povedomie o energetickej efektívnosti najmä prostredníctvom:
a) informácií zverejňovaných na webovom sídle,
b) osobného poradenstva v jednotnom kontaktnom mieste,
c) zriadenia a prevádzkovania telefónnej linky bezplatného poradenstva,
d) kampaní a organizácie podujatí s cieľom poukázať na prínosy energetickej efektívnosti,
e) vytvorenia a distribúcie informačných materiálov.


§ 4 
Poradenstvo poskytované jednotnými kontaktnými miestami
(1) Jednotné kontaktné miesta poskytujú komplexné poradenstvo pre všetkých relevantných účastníkov trhu podľa § 25 ods. 1 zákona, zamerané najmä na: 
a) posúdenie súčasnej energetickej efektívnosti a hospodárnosti, zamerané na oblasti vyžadujúce zlepšenie,
b) poradenstvo a pomoc pri vypracovaní plánov na zlepšenie energetickej efektívnosti,
c) poradenstvo pri hľadaní dostupných zdrojov financovania,
d) podpora pri výbere kvalifikovaných dodávateľov obnovovacích prác,
e) nákladovo efektívne a jednoduché zmeny pri využívaní energie,
f) informácie o dostupných vzdelávacích programoch a odborných školeniach.
(2) Kontaktné miesta pôsobia ako podpora pri prepájaní miestnych projektov s poskytovateľmi energetických služieb a finančnými inštitúciami.
§ 5
Poradenstvo poskytované špecializovanými jednotnými kontaktnými miestami
(1) Špecializované jednotné kontaktné miesta, ktoré vykonávajú činnosti podľa § 25 ods. 3 písmeno b) zákona spôsobom podľa § 3 pôsobia ako sprostredkovatelia medzi odborníkmi v oblasti energetickej efektívnosti a príslušnými účastníkmi trhu. 
 
§ 6
Plán informovanosti v energetickej efektívnosti  
(1) Plán informovanosti v energetickej efektívnosti predstavuje základný rámec stanovenia rozsahu, metód, cieľových skupín a zabezpečenia transparentnosti a dostupnosti informácií a určuje podrobnosti na vykonávanie úloh podľa § 2 až 5. 

(2) Plán informovanosti v energetickej efektívnosti obsahuje najmä:
a) vymedzenie a segmentácia cieľových skupín,
b) metódy, spôsoby a nástroje informovanosti, 
c) ciele, ku ktorým má informovanosť smerovať,
d) komplexný prehľad dostupných opatrení na zlepšenie energetickej efektívnosti, 
e) finančné a právne rámce podpory, informácie o prístupe k financiách, grantom, dotáciám určeným na zlepšenie energetickej efektívnosti,
f) popis poradenskej podpory prostredníctvom jednotných kontaktných miest a špecializovaných jednotných kontaktných miest,
g) informácie o vzdelávaní, odbornej spôsobilosti a budovaní kompetencií v energetickej efektívnosti,
h) metódy monitorovania a vyhodnocovania dosahu.

§ 7
Táto vyhláška nadobúda účinnosť 1. januára 2027.
